**Priloga št. 2.: Vzorec partnerskega sporazuma**

|  |  |  |  |
| --- | --- | --- | --- |
| **NAZIV,** naslov **- kot upravičenec**, ki ga zastopa \_\_\_\_\_\_\_\_\_\_ | | | |
|  | | | |
| matična številka iz PRS: | … | | |
| davčna številka: | (SI) … | | |
| podračun/TRR: | SI56 …, odprt pri UJP/… | | |
| (v nadaljevanju: **upravičenec**)  Podpisnik: Ime Priimek, zastopnik   |  | | --- | | (e-podpis) | | | | |
| in | |  | |
| **NAZIV,** naslov **- kot projektni partner**, ki ga zastopa \_\_\_\_\_\_\_\_\_\_ | | | |
|  | | | |
| matična številka iz PRS: | … | | |
| davčna številka: | (SI) … | | |
| podračun/TRR: | SI56 …, odprt pri UJP/… | | |
| (v nadaljevanju: **projektni partner 1**)  Podpisnik: Ime Priimek, zastopnik   |  | | --- | | (e-podpis) | | | | |
|  | | | |
| |  |  |  | | --- | --- | --- | | in | |  | | **NAZIV,** naslov **- kot projektni partner**, ki ga zastopa \_\_\_\_\_\_\_\_\_\_ | | | |  | | | | matična številka iz PRS: | … | | | davčna številka: | (SI) … | | | podračun/TRR: | SI56 …, odprt pri UJP/… | | | (v nadaljevanju: **projektni partner 2**)  Podpisnik: Ime Priimek, zastopnik   |  | | --- | | (e-podpis) | | | | | | | |
| /po potrebi dodajte/  sklenejo: | | | |

**PARTNERSKI SPORAZUM št. /dodati svojo št./**

**za izvedbo projekta v okviru SKLOPA X »NAZIV«**

**v okviru**

**cilja politike 4 »Bolj socialna in vključujoča Evropa za izvajanje evropskega stebra socialnih pravic«**

**prednostne naloge 7 »Dolgotrajna oskrba in zdravje ter socialna vključenost«**

**specifičnega cilja ESO4.8 »Pospeševanje dejavnega vključevanja za spodbujanje enakih možnosti, nediskriminacije in aktivne udeležbe ter povečevanje zaposljivosti, zlasti za prikrajšane skupine (ESS+)«**

**Programa Evropske kohezijske politike v obdobju 2021 – 2027 v Sloveniji**

**I. UVODNE DOLOČBE**

1. člen

(ugotovitvene določbe)

Pogodbene stranke uvodoma kot nesporno ugotavljajo, da:

1. je Republika Slovenija, Ministrstvo za delo, družino, socialne zadeve in enake možnosti v vlogi posredniškega telesa (v nadaljevanju: PT) dne 29. 3. 2024 objavilo Javni razpis za sofinanciranje projektov socialne aktivacije+ (Uradni list RS, št. 27/24, v nadaljevanju: javni razpis), ki je sestavni del tega partnerskega sporazuma;
2. je bila vloga projektnega partnerstva za izvedbo projekta v okviru SKLOPA X »naziv« (v nadaljevanju: vloga na javni razpis), ki je sestavni del tega partnerskega sporazuma, potrjena s sklepom ministra za delo, družino, socialne zadeve in enake možnosti, št. XXX z dne dd. mm. llll;
3. je upravičenec dne dd. mm. llll podpisal Pogodbo št.: C2611-XX-XXXXXX o sofinanciranju projekta v okviru SKLOPA X »NAZIV« (XXX) v okviru cilja politike 4 »Bolj socialna in vključujoča Evropa za izvajanje evropskega stebra socialnih pravic«,prednostne naloge 7 »Dolgotrajna oskrba in zdravje ter socialna vključenost«, specifičnega cilja ESO4.8 »Pospeševanje dejavnega vključevanja za spodbujanje enakih možnosti, nediskriminacije in aktivne udeležbe ter povečevanje zaposljivosti, zlasti za prikrajšane skupine (ESS+)« Programa Evropske kohezijske politike v obdobju 2021 – 2027 v Sloveniji (v nadaljevanju: pogodba o sofinanciranju), ki je sestavni del tega partnerskega sporazuma;
4. pogodbene stranke s tem partnerskim sporazumom ustanavljajo projektno partnerstvo za izvedbo projekta »naziv« (v nadaljevanju: projekt) in se dogovorijo o delitvi izvedbe aktivnosti projekta, rokih za izvedbo posameznih aktivnosti in načinu delitve sredstev, dodeljenih projektnemu partnerstvu s pogodbo o sofinanciranju, ki jo je upravičenec podpisal s PT;
5. predstavljajo sredstva, dodeljena projektnemu partnerstvu s pogodbo o sofinanciranju, sredstva evropske kohezijske politike, ki se upravičencu izplačajo kot sredstva iz proračuna Evropske unije in proračuna Republike Slovenije (slovenska udeležba) na podlagi pogodbe o sofinanciranju;
6. je namen sofinanciranja projektov iz sredstev evropske kohezijske politike izključno sofinanciranje tistih upravičenih stroškov in izdatkov izbranih projektov ali njihovih delov, ki niso obremenjeni s kršitvami veljavnih predpisov, pogodbe o sofinanciranju ali tega partnerskega sporazuma.

**II. PROJEKTNO PARTNERSTVO**

1. člen

(odgovornost projektnega partnerstva)

(1) Pogodbene stranke se dogovorijo, da bo upravičenec prevzel odgovornost do PT za izvršitev vseh nalog po pogodbi o sofinanciranju.

(2) Pogodbene stranke se dogovorijo, da upravičenec odgovarja za vnos podatkov celotnega projektnega partnerstva v aplikacije, predpisane s strani PT, ter da odgovarja za pravilnost vnesenih podatkov.

(3) Upravičenec in vsi projektni partnerji so dolžni upoštevati Navodila posredniškega telesa MDDSZ upravičencem o izvajanju operacij in upravičenih stroških v okviru Programa evropske kohezijske politike v obdobju 2021-2027 v Sloveniji, objavljena na spletni strani: <https://www.gov.si/drzavniorgani/ministrstva/ministrstvo-za-delo-druzino-socialne-zadeve-in-enake-moznosti/oministrstvu/urad-za-izvajanje-kohezijske-politike/>, z vsemi spremembami, ki bodo objavljene v času trajanja projekta (v nadaljevanju: Navodila PT), Specifična navodila upravičencem za izvajanje programov v okviru Javnega razpisa za sofinanciranje projektov socialne aktivacije+, marec 2024, objavljena na spletni strani: <https://www.gov.si/drzavniorgani/ministrstva/ministrstvo-za-delo-druzino-socialne-zadeve-in-enake-moznosti/oministrstvu/urad-za-izvajanje-kohezijske-politike/>, (v nadaljevanju: Specifična navodila), ter morajo biti dosegljivi za komunikacijo s PT.

(4) Kot pooblaščene osebe za uporabo in poročanje v aplikacije, predpisane s strani PT, se določijo naslednje odgovorne osebe:

\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_

1. člen

(sestava in naloge)

(1) Pogodbene stranke se v tem partnerskem sporazumu dogovorijo o delitvi izvedbe aktivnosti pri izvajanju sofinanciranega projekta, rokih za izvedbo posameznih aktivnosti in delitvi sredstev, in sicer na naslednji način:/izpolniti delitev med projektnimi partnerji, kot sledi iz potrjene vloge na javni razpis/

|  |  |  |  |
| --- | --- | --- | --- |
| Naziv upravičenca oz. projektnega partnerja | Aktivnost projekta | Rok za izvedbo aktivnosti | Znesek v EUR |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

(2) Dodelitev finančnih sredstev po posameznih partnerjih, letih in vrstah stroškov je razvidna iz finančnega načrta projekta, ki je sestavni del tega partnerskega sporazuma.

1. člen

(seznanjenost z obveznostmi)

(1) S podpisom tega partnerskega sporazuma pogodbene stranke potrjujejo, da so seznanjene in se strinjajo z obveznostmi, ki izhajajo iz pogodbe o sofinanciranju, javnega razpisa ter razpisne dokumentacije, ter se bodo po njih ravnale. Seznanjene so in strinjajo se tudi z odgovornostjo upravičenca, ki izhaja iz pogodbe o sofinanciranju. S podpisom pogodbene stranke tudi potrjujejo, da so seznanjene s finančnim načrtom projekta, Navodili PT ter Specifičnimi navodili, ter se zavedajo, da se morajo po njih ravnati.

(2) Pogodbene stranke se zavezujejo, da bodo obveznosti po tem partnerskem sporazumu izpolnjevale v skladu z določili tega partnerskega sporazuma in pogodbe o sofinanciranju. Projektni partnerji se zavezujejo, da bodo ravnali v skladu z Navodili PT ter Specifičnimi navodili, vključujoč spremembe, ki jih bo PT naknadno sporočilo oz. posredovalo upravičencu, ta pa vsem ostalim projektnim partnerjem.

**III. UPRAVIČENI STROŠKI**

1. člen

(upravičeni stroški)

(1) Upravičeni stroški in izdatki projekta morajo biti skladni z javnim razpisom, Navodili PT in Specifičnimi navodili. Pogodbene stranke so seznanjene z dejstvom, da neupravičeni stroški in izdatki ne bodo sofinancirani s strani PT, kakor tudi ne iz tega izhajajoče izgube sredstev pogodbenih strank.

(2) Višine posameznih vrst upravičenih stroškov projekta so navedene v finančnem načrtu, ki je sestavni del tega partnerskega sporazuma.

(3) Stroški in izdatki so upravičeni, če:

* so s projektom neposredno povezani, potrebni za njeno izvajanje in so v skladu s cilji operacije;
* so dejansko nastali za dela, ki so bila opravljena, za blago, ki je bilo dobavljeno, oziroma za storitve, ki so bile izvedene;
* so pripoznani v skladu s skrbnostjo dobrega gospodarja;
* nastanejo in so plačani v obdobju upravičenosti;
* temeljijo na verodostojnih knjigovodskih in drugih listinah;
* so v skladu z veljavnimi pravili Evropske Unije in nacionalnimi predpisi.

(4) Upravičeni stroški izvajanja projekta so naslednji:

* stroški plač;
* stroški storitev zunanjih izvajalcev – stroški osebja;
* pavšalno financiranje, določeno z uporabo odstotka za eno ali več določenih kategorij stroškov, in sicer v višini 40 % upravičenih neposrednih stroškov osebja (stroškov plač in stroškov storitev zunanjih izvajalcev).

(5) Podrobneje so vrste stroškov in dokazila za izkazovanje stroškov in izdatkov določeni v Navodilih PT ter Navodilih organa upravljanja o upravičenih stroških za sredstva evropske kohezijske politike v programskem obdobju 2021-2027, oktober 2023, objavljenih na spletni strani: <https://evropskasredstva.si/evropska-kohezijska-politika/navodila-in-smernice/>.

1. člen

(izplačila sredstev)

(1) Upravičenec bo projektnim partnerjem plačal izkazane upravičene stroške.

(2) Osnova za plačilo sredstev projektnemu partnerju je usklajen in s strani PT potrjen zahtevek za plačilo z vsemi zahtevanimi prilogami in dokazili. V primeru dodatnega preverjanja upravičenosti stroškov mora vsak projektni partner zagotavljati še druga dokazila, iz katerih je razvidna upravičenost stroška in njegov nastanek.

(3) Vse neupravičene stroške projekta krije vsak projektni partner sam.

(4) Upravičenec bo projektnim partnerjem sredstva nakazoval na podračune/transakcijske račune, ki so razvidni iz preambule tega partnerskega sporazuma, in sicer v roku 3 dni od prejema sredstev s strani PT.

**IV. OBVEZNOSTI PROJEKTNIH PARTNERJEV**

1. člen

(jamstva projektnih partnerjev)

(1) Vsak projektni partner s podpisom tega partnerskega sporazuma potrjuje in jamči, da:

1. je seznanjen z dejstvom, da je projekt sofinanciran s strani Evropskega socialnega sklada plus, in se strinja, da se pri izvajanju projekta upoštevajo predpisi in navodila OU, organa za računovodenje, Navodila PT in Navodila Službe za kontrole Ministrstva za delo, družino, socialne zadeve in enake možnosti za izvajanje upravljalnih preverjanj po 74. členu Uredbe 2021/1060/EU v okviru Programa evropske kohezijske politike v obdobju 2021–2027 v Sloveniji, marec 2024, objavljena na spletni strani: <https://www.gov.si/drzavniorgani/ministrstva/ministrstvo-za-delo-druzino-socialne-zadeve-in-enake-moznosti/oministrstvu/urad-za-izvajanje-kohezijske-politike/>, ki veljajo za črpanje sredstev iz evropskih strukturnih skladov;
2. je seznanjen z dejstvom, da so udeleženci evropske kohezijske politike dolžni preprečevati, odkrivati, odpravljati nepravilnosti in poročati o njih ter izvajati finančne in druge popravke v povezavi z odkritimi posameznimi ali sistemskimi nepravilnostmi;
3. je seznanjen z dejstvom, da se uporabi pavšalni znesek ali ekstrapolirani finančni popravek v primerih, ko zneska neupravičenih izdatkov ni mogoče natančno določiti;
4. so partnerski sporazum in vse druge listine v zvezi s tem sporazumom podpisale osebe, ki so vpisane v poslovni register Slovenije (v nadaljevanju: ePRS) kot zakoniti zastopniki za tovrstno zastopanje, oziroma druge osebe, ki jih je za to pooblastila oseba, vpisana v ePRS;
5. je upravičenca seznanil z vsemi dejstvi, podatki in okoliščinami, ki so mu bili znani ali bi mu morali biti znani in ki bi lahko vplivali na odločitev o sklenitvi tega partnerskega sporazuma;
6. so vsi podatki, ki jih je posredoval upravičencu v zvezi s tem partnerskim sporazumom, ažurni, resnični, veljavni, popolni in nespremenjeni tudi v času njegove sklenitve.

(2) Kršitve jamstev iz prejšnjega odstavka so bistvene kršitve partnerskega sporazuma. V primeru takih kršitev lahko upravičenec odstopi od partnerskega sporazuma, projektni partner pa je dolžan vrniti prejeta sredstva po tem partnerskem sporazumu v roku 30  dni od prejema pisnega poziva PT upravičencu, skupaj z zakonitimi zamudnimi obrestmi, ki so obračunane od dneva nakazila na podračun/TRR upravičenca do dneva nakazila v dobro proračuna RS.

1. člen

(obveznosti projektnih partnerjev)

(1) Pogodbene stranke se zavezujejo, da bodo:

1. obveznosti, ki jih prevzemajo s tem partnerskim sporazumom, izpolnjevale v skladu z določili in sestavnimi deli tega partnerskega sporazuma, ter aktivnosti projekta izvedle strokovno, vestno in kakovostno, in sicer po dogovorjenem vsebinskem, terminskem in finančnem načrtu, kot izhaja iz vloge na javni razpis ter pogodbe o sofinanciranju;
2. sodelovale pri izvedbi projekta na način in v obsegu, kot je dogovorjeno in opredeljeno v vlogi na javni razpis;
3. pri porabi odobrenih sredstev ravnale skladno z načelom gospodarnosti, ekonomične porabe sredstev in učinkovitosti;
4. sredstva, pridobljena po pogodbi o sofinanciranju, porabile namensko in izključno za izvajanje aktivnosti projekta, ki je predmet tega partnerskega sporazuma;
5. vzpostavile ločeno računovodsko spremljanje izdatkov na posebnem stroškovnem mestu ali ustrezno računovodsko kodo za vse transakcije v zvezi s projektom in za vsak projekt posebej, tako da je v vsakem trenutku zagotovljen pregled nad namensko porabo sredstev;
6. zagotavljale revizijsko sled in hrambo dokumentacije v skladu z določbo 82. člena Uredbe (EU) 2021/1060 Evropskega parlamenta in Sveta z dne 24. junija 2021 o določitvi skupnih določb o Evropskem skladu za regionalni razvoj, Evropskem socialnem skladu plus, Kohezijskem skladu, Skladu za pravični prehod in Evropskem skladu za pomorstvo, ribištvo in akvakulturo ter finančnih pravil zanje in za Sklad za azil, migracije in vključevanje, Sklad za notranjo varnost in Instrument za finančno podporo za upravljanje meja in vizumsko politiko (UL L št. 231 z dne 30. 6. 2021, str. 159), zadnjič spremenjeno z Uredbo (EU) 2023/435 Evropskega parlamenta in Sveta z dne 27. februarja 2023 (UL L št. 63, z dne 28. 2. 2023, str. 1), (v nadaljevanju: Uredba 2021/1060/EU) in predpisi, ki urejajo hranjenje dokumentarnega gradiva; pogodbene stranke se zavezujejo, da bodo zagotavljale dostopnost do vseh dokumentov o izdatkih projekta še 5 let od 31. decembra leta, v katerem je bilo opravljeno zadnje plačilo upravičencu;
7. izpolnjevale zahteve glede preglednosti izvajanja in komuniciranja o projektu in uporabe emblema Evropske Unije v skladu s 47. in 50. členom ter Prilogo IX Uredbe 2021/1060/EU, Navodili organa upravljanja na področju zagotavljanja prepoznavnosti, preglednosti in komuniciranja evropske kohezijske politike v obdobju 2021-2027 in Navodili PT ter na zahtevo PT oziroma OU poročale o njihovem izvajanju ter dopuščale javno objavo podatkov o projektu, kot sledi iz Priloge IX Uredbe 2021/1060/EU. Pogodbene stranke se zavežejo, da bodo v javnosti navajale RS in EU kot sofinancerja projekta;
8. izpolnjevale zahteve glede spremljanja doseganja ciljev in kazalnikov projekta. Pogodbene stranke se zavežejo, da bodo za namen spremljanja in vrednotenja projekta skladno z 42. členom Uredbe 2021/1060//EU in skupnih kazalnikov iz Priloge I Uredbe (EU) 2021/1057 Evropskega parlamenta in Sveta z dne 24. junija 2021 o vzpostavitvi Evropskega socialnega sklada plus (ESS+) in razveljavitvi Uredbe (EU) št. 1296/2013 (UL L št. 231 z dne 30. 6. 2021, str. 21), zadnjič popravljena s popravkom (UL L št. 421 z dne 26. 11. 2021, str. 75) spremljale in PT zagotavljale podatke o doseganju ciljev in kazalnikov projekta;
9. omogočale nadzor Socialni inšpekciji, ki skladno z 79.č členom Zakona o socialnem varstvu (Uradni list RS, št. 3/07– uradno prečiščeno besedilo, [23/07 – popr.](http://www.uradni-list.si/1/objava.jsp?sop=2007-21-1207), [41/07 – popr.](http://www.uradni-list.si/1/objava.jsp?sop=2007-21-2284), [61/10](http://www.uradni-list.si/1/objava.jsp?sop=2010-01-3350) – ZSVarPre, [62/10](http://www.uradni-list.si/1/objava.jsp?sop=2010-01-3387) – ZUPJS, [57/12](http://www.uradni-list.si/1/objava.jsp?sop=2012-01-2404), [39/16](http://www.uradni-list.si/1/objava.jsp?sop=2016-01-1707), [52/16](http://www.uradni-list.si/1/objava.jsp?sop=2016-01-2294) – ZPPreb-1, 15/17 – DZ, [29/17](http://www.uradni-list.si/1/objava.jsp?sop=2017-01-1524), [54/17](http://www.uradni-list.si/1/objava.jsp?sop=2017-01-2437), [21/18](http://www.uradni-list.si/1/objava.jsp?sop=2018-01-0887) – ZNOrg, [31/18](http://www.uradni-list.si/1/objava.jsp?sop=2018-01-1403) – ZOA-A, [28/19](http://www.uradni-list.si/1/objava.jsp?sop=2019-01-1329), [189/20](http://www.uradni-list.si/1/objava.jsp?sop=2020-01-3287) – ZFRO, [196/21](http://www.uradni-list.si/1/objava.jsp?sop=2021-01-3898) – ZDOsk in [82/23](http://www.uradni-list.si/1/objava.jsp?sop=2023-01-2528)) opravlja nadzor nad izvajanjem projektov socialne aktivacije+ v skladu s strokovnimi načeli;
10. zagotavljale varstvo osebnih podatkov oseb iz ciljne skupine v skladu z določili veljavne zakonodaje s področja varstva osebnih podatkov; pogodbene stranke se strinjajo, da lahko PT za namene obdelave podatkov in analitične potrebe uporablja dokumentacijo, ki jo je pridobil upravičenec;
11. zagotavljale podatke o njihovih dejanskih lastnikih, prav tako morajo vse z njim povezane fizične osebe, ki bodo sodelovale pri izvajanju projekta in katerih osebni podatki se bodo obdelovali, obvestiti, da bodo obdelovale njihove osebne podatke ter jih seznaniti s pravno podlago za obdelavo. Prav tako bodo na poziv upravičenca in v roku, postavljenem v pozivu, upravičencu posredovale točne, popolne in posodobljene podatke o dejanskih lastnikih;
12. v primeru preverjanja na kraju samem s strani PT ali OU, omogočile vpogled v računalniške programe, listine, postopke v zvezi z izvajanjem projekta; projektni partnerji se obvezujejo, da bodo sodelovali pri izvedbi teh preverjanj ter se nanje ustrezno pripravili. Upravičenec bo s strani nadzornih organov predhodno obveščen o izvedbi preverjanj na kraju samem;
13. omogočile nadzor tudi zunanjim ocenjevalcem, v primeru, da jih bo PT pooblastilo za nadzor nad izvajanjem projekta.

(2) Pogodbene stranke so seznanjene z dejstvom, da lahko nadzorni organi tudi po izpolnitvi pogodbenih obveznosti oziroma po poteku pogodbe o sofinanciranju v obdobju najmanj 5 let od 31. decembra leta, v katerem je bilo opravljeno zadnje plačilo upravičencu, preverjajo upravičenost porabe sredstev po pogodbi o sofinanciranju oz. po tem partnerskem sporazumu.

(3) V kolikor se bo pri kateremkoli nadzoru projekta izkazalo, da projektne aktivnosti niso bile izvedene v skladu z javnim razpisom ali pogodbo o sofinanciranju, lahko PT od upravičenca zahteva vrnitev vseh prejetih sredstev skladno s pogodbo o sofinanciranju. Prav tako v primeru, da se pri kateremkoli nadzoru projekta ugotovi nepravilnosti, ki izhajajo iz nespoštovanja predpisov, ki urejajo javno naročanje, kot je opredeljeno v pogodbi o sofinanciranju, PT ravna v skladu z Navodili organa upravljanja za izvajanje upravljalnih preverjanj in preverjanj prenesenih nalog, oktober 2023, objavljenimi na spletni strani: <https://evropskasredstva.si/evropska-kohezijska-politika/navodila-in-smernice/> in veljavnimi Smernicami Evropske komisije za določanje finančnih popravkov izdatkov, ki jih financira Unija v okviru deljenega upravljanja, zaradi neskladnosti s pravili o javnih naročilih (dostopne na: <http://ec.europa.eu/regional_policy/sources/docoffic/cocof/2013/cocof_13_9527_annexe_sl.pdf>) ter upravičencu določi ustrezne finančne popravke, kar pomeni, da se izdatek delno ali v celoti izloči kot neupravičen, upravičenec pa je dolžan neupravičeno izplačana sredstva vrniti, skupaj z zakonitimi zamudnimi obrestmi, ki so obračunane od dneva nakazila na TRR upravičenca do dneva nakazila v dobro proračuna RS. Sredstva, ki so bila predmet finančnega popravka, se ne morejo ponovno uporabiti (višina dodeljenih sredstev se zniža).

(4) Pogodbene stranke se strinjajo, da so kot projektni partnerji solidarno odgovorne za škodo in druge posledice, ki bi nastale zaradi nepravilne ali nezakonite izvedbe projekta po pogodbi o sofinanciranju med PT in upravičencem.

9. člen

(načela dobre prakse)

(1) Da bi zagotovile tekoče izvajanje projekta, se pogodbene stranke zavezujejo, da bodo delovale v skladu z načeli dobre partnerske prakse, ki so:

1. vse pogodbene stranke morajo biti seznanjene z javnim razpisom in razpisno dokumentacijo, Navodili PT ter Specifičnimi navodili in razumeti svojo vlogo v projektu;
2. vse pogodbene stranke morajo biti seznanjene s partnerskim sporazumom in razumeti svoje obveznosti; projektni partnerji s podpisom tega partnerskega sporazuma pooblastijo upravičenca, da jih zastopa pri vseh opravilih s PT, ki so povezana z izvedbo projekta;
3. upravičenec se mora redno posvetovati s projektnimi partnerji in jih izčrpno obveščati o poteku projekta;
4. upravičenec in projektni partnerji se medsebojno zavezujejo, da si bodo posredovali kopije poročil – vsebinskih in finančnih, ki jih upravičenec predloži PT v skladu s pogodbo o sofinanciranju;
5. predloge za spremembe projekta (npr. spremembe aktivnosti ipd.) morajo projektni partnerji pisno potrditi, preden jih upravičenec predloži PT; če takega sporazuma ni mogoče doseči, mora upravičenec razloge za to navesti, kadar spremembe predloži PT v odobritev.

(2) Pogodbene stranke potrjujejo in jamčijo, da so PT ob prijavi na javni razpis seznanile z vsemi dejstvi in podatki, ki so jim bili znani ali bi jim morali biti znani in ki bi lahko vplivali na odločitev PT o sklenitvi pogodbe o sofinanciranju, ter da so vsi podatki, ki so jih in ki jih bodo posredovali upravičencu oz. PT resnični in popolni.

10. člen

(odstop projektnega partnerja od partnerskega sporazuma)

(1) Če projektni partner predčasno odstopi od partnerskega sporazuma na podlagi utemeljenih razlogov, izgubi pravico do sofinanciranja, razen do sofinanciranja tistih upravičenih stroškov, ki so vezani na že izpeljane aktivnosti projekta. Med utemeljene razloge sodijo razlogi, nastali po sklenitvi partnerskega sporazuma, ki niso rezultat dejanj projektnega partnerja, so nepričakovani in ki jih projektni partner ni mogel preprečiti, ne odpraviti in se jim tudi ne izogniti.

(2) V primeru predčasnega odstopa projektnega partnerja od partnerskega sporazuma, je upravičenec dolžan izvesti vse predvidene aktivnosti projekta, za katere je bil zadolžen projektni partner, razen če predlaga spremembo, kot izhaja iz naslednjega odstavka. V kolikor upravičenec teh aktivnosti na podlagi utemeljenih razlogov ne more izvesti, o tem obvesti PT.

(3) V primeru predčasnega odstopa projektnega partnerja od partnerskega sporazuma, lahko upravičenec poda vlogo za vstop novega projektnega partnerja, ki mora izpolnjevati vse pogoje, ki so bili določeni z javnim razpisom. V tem primeru je nov projektni partner dolžan izvesti vse predvidene aktivnosti projekta, za katere je bil zadolžen odstopljeni projektni partner.

11. člen

(dogovor o lastništvu ter delitvi morebitnih produktov oz. rezultatov,

ki bodo nastali tekom izvajanja projekta)

(1) Morebitni produkti oz. rezultati, ki bodo nastali tekom izvajanja projekta, so last……*ustrezno dopolnite.*

(2) Partnerji se zavezujejo, da bodo na….*ustrezno dopolnite* neizključno prenesli neomejeno vse materialne avtorske pravice. …… *ustrezno dopolnite* ima/imajo pravico do nadaljnjega prenosa uporabe, prilagajanja in predelave vseh materialnih avtorskih pravic, ki se nanašajo na ta projekt.

1. člen

(ločene računovodske evidence)

(1) Stranke tega partnerskega sporazuma so dolžne jamčiti za dobro finančno upravljanje sredstev, dodeljenih za izvedbo tega projekta, vključno z vzpostavitvijo sistema ločenih računovodskih evidenc in sistema hranjenja dokumentacije.

(2) Stranke tega sporazuma bodo za potrebe ločenega knjigovodstva odprle posebna stroškovna mesta. Ime stroškovnega mesta za projekt bo:

- pri prijavitelju:………….. *ustrezno dopolnite.*

- pri projektnem partnerju 1:………………… *ustrezno dopolnite.*

- pri projektnem partnerju 2:…………………… *ustrezno dopolnite.*

/po potrebi dodajte/

**V. KONČNE DOLOČBE**

13. člen

(skrbniki partnerskega sporazuma)

(1) S strani upravičenca je skrbnik partnerskega sporazuma Ime in Priimek, s strani projektnega partnerja 1 Ime in Priimek, s strani projektnega partnerja 2 pa Ime in Priimek. /po potrebi dodajte/

(2) Pogodbene stranke so dolžne druge pogodbene stranke o spremembi skrbnika partnerskega sporazuma pisno obvestiti v roku 3 (treh) delovnih dni od spremembe. Sprememba skrbnika partnerskega sporazuma začne veljati z dnem prejema dopisa druge pogodbene stranke.

14. člen

(reševanje sporov)

Pogodbene stranke se zavezujejo, da bodo morebitne spore iz tega partnerskega sporazuma reševale sporazumno. V primeru, da sporazumna rešitev spora ni mogoča, se zadeva preda stvarno pristojnemu sodišču v …. /določiti glede na pristojnost sodišč in lokacijo/.

15. člen

(spremembe partnerskega sporazuma)

Vse spremembe in dopolnitve partnerskega sporazuma pogodbene stranke uredijo s pisnim aneksom k partnerskem sporazumu, ki ga sklenejo pred iztekom veljavnosti. Upravičenec mora o spremembi ali dopolnitvi partnerskega sporazuma obvestiti PT in sicer najkasneje v roku 3 (treh) dni od podpisa aneksa k partnerskem sporazumu.

16. člen

(veljavnost partnerskega sporazuma)

(1) Ta partnerski sporazum se podpiše z elektronskim podpisom in začne veljati, ko ga podpišejo vse pogodbene stranke, ter velja do izteka vseh rokov, v katerih je, skladno z veljavno zakonodajo oziroma pravnimi podlagami in navodili, ki so sestavni del pogodbe o sofinanciranju, možen nadzor nad navedeno pogodbo in izrekanje finančnih popravkov.

(2) Če bi bila katera izmed določb tega partnerskega sporazuma neveljavna ali bi bilo pravnomočno ugotovljeno, da je neveljavna oziroma je ne bi bilo mogoče izpolniti, partnerski sporazum ne preneha veljati v preostalih delih, če lahko obstanejo brez neveljavne določbe. V tem primeru se stranke tega sporazuma dogovorijo, da bodo v skladu z načeli vestnosti in poštenja tako določbo spremenile z aneksom k tem partnerskem sporazumu, tako da bo nova določba čim bližje neveljavni določbi.

Številka:

Datum: